
FILIUS. 


„Dont  les  ecrits  reparents  aujourd’hui 
les  esudes  des  hommes  doctes." 

Ambroise  Pare. 

F amilia  Vesaliorum  originem  ex  Cliviae  civitate 
Vesalia,  quae  olim  Phaesula  vel  Fesula,  a ce- 
lebri colonia  Phaesulana  in  Italia,  ducere  scri- 
bitur, et  tot  continua  serie  medicos  tulisse,  ut 
artem  in  ea  dicere  possis  diu  cultam,  quo  per- 
fecta tandem  prodiret.  Joannes  enim  Vesalius 
medicus  fuit  Mariae,  quae,  unica  domus  Burgun- 
dicae  heres,  Maximiliano  I.  Caesari  nupsit.  Hic 
Joannes  aetate  ad  senium  vergente  Lovanium 
scribitur  concessisse  ibique  medicinam  in  otio 
literato  professus  esse.  Petrus  deinde  Vesalius 
medicus  item  fuit  praeclarus,  ut  lucubrationes 

ejus  a matre  hujus,  de  quo  agimus,  servatae 
docent. 

Everardus  praeterea  Vesalius  medicus  com- 
mentationes scripsit  in  Rhasis  libros,  et  in  qua- 
tuor  priores  Aphorismorum  Hippocratis  sectiones, 
ac  plura  ejus  mathematicae  scientiae  documenta 
se  habuisse  Vesalius  noster  affirmat.  Andreas 
denique  Vesalius,  nostri  pater,  Carolo  V Augusto 
fuit  a pharmacis  atque  exhibitis  Imperatori  ta- 
bulis anatomicis  filio  huic  suo  aditum  ad  aulam 
patefecit. 


ANDR.  VESALIUS. 

Lucem  primam  in  ista  familia  Asclepiadea 
conspexit  hic  Vesalius  F.  Andreas,  anatomicorum 
in  Germania  et  extra  eam  princeps,  anno  repa- 
ratae per  Christum  salutis  1514,  quarto  a.  Ca- 
lend.  Januarias,  vel,  ut  alii  tradunt,  ultimo  De- 
cembris dodrante  post  horam  quintam  matutinam, 
Bruxellis,  nobili  Brabantiae  urbe. 

A teneris  liberaliter  institutus  et  Lovanii  ca- 
strensi in  gymnasio  peripatetica  philosophia  im- 

butus,  physicis  potissimum  visus  est  delectari. 
Praeterea  puer  etiamnum  mures,  talpas,  glires, 
interdum  etiam  canes  atque  feles  secare,  et  in- 
testina rimari  amabat.,  magno  omine  ejus,  quae 
in  eo  postea  eluxit,  anatomicae  peritiae,  quam 
ipse  jam  intermortuam  in  lucem  revocavit.  Na- 
turae itaque  genio  obsecutus  ad  medicam  artem 
ita  sese  applicuit,  ut  in  anatomicis  parem  vix 
ullum  ex  omni  antiquitate,  superiorem  arte  ne- 
minem (Jacobo  Silvio  Ambiano  pro  Galeni  ho- 
nore nequicquam  certante)  repererit.  Anatomen 
igitur  Basileae,  Patavii,  et  in  omnibus  paene 
Italiae  academiis  publice  docuit.  Anno  aetatis 
vicesimo  octavo  scripsit  opus  admirandum,  de 
humani  corporis  fabrica,  quo  singula  ejus  mem- 
bra figuris  ita  expressit,  ut  oculis  omnia  sub- 
jecisse videatur.  Editis  illis  commentariis,  judicio 
elegantium  medicorum  et  antiquorum  gloriam 
adaequavit,  et  recentioribus  palmam  praeripuit. 

Basileae  etiam  scripsit  paraphrasin  noni  libri 
Rhazis  ad  Almansorem  regem,  de  affectuum  sin- 
gularum corporis  partium  curatione.  Item  epi- 

stolam,  qua  docetur,  venam  axillarem  dextri 
cubiti  in  dolore  laterali  secandam,  anno  post 
Christum  n.  millesimo  quingentesimo  trigesimo 
nono.  Aliam  etiam  epistolam,  qua  rationem  docet 
propinandi  radicis  Chynae  decocti,  in  qua  ana- 
tomica multa  tractantur,  etsi  titulus  ea  non  pol- 
licetur. 

Ob  istam  nominis  celebritatem  artisque  prae- 
stantiam a Carolo  V.  Imperatorum  maximo,  et 
ejus  filio  Philippo  II  regum  potentissimo,  medicus 
adscitus,  valetudinis  eorum  summa  fide  diligen- 
tiaque curam  gessit.  Antequam  Basilea  discessit 
anno  millesimo  quingentesimo  quadragesimo  se- 
cundo, corporis  humani  sceleton,  artificiose  a se 
paratum,  artis  et  industriae  suae  specimen,  adeo- 
que  hospitale  munus,  Academiae  reliquit,  quod 
etiamnum  in  medicorum  auditorio  ibi  cernitur 
cum  epigraphe  ejusmodi: 

ANDR.  VESALIUS 
BRUXELLENS. 

CAROLI  V AUG.  ARCHIATRUS 
LAUDATISS.  ANATOMICARUM 
ADMINISTR.  COMM. 

IN  HAC  URBE  REGIA 
PUBLICATURUS 

VIRILE  QUOD  CERNIS  SCELETON 
ARTIS  ET  INDUSTRIAE  SUAE 
SPECIMEN 
ANNO  CHRISTIANO 
M.  D.  XLVI. 

EXHIBUIT  EREXITQUE 
SEXTO  POST.  LUSTRO 
FELIX  PLATERUS 
ARCHIATRUS 

ET  MEDICAE  SCHOLAE  ANTECESSOR 
CONATU  NE  MAJORE,  AN 
MEL.  SUCCESSU 

PRAECEPTORIS  HOSPITALE  MUNUS 
MARITARIT,  FAECUNDARIT, 

ET  EXORNARET 
QUISQUIS  ERIS  SPECTATOR 
GRATIOSUS  ET  ERUDIT. 
JUDICATO. 

In  aula  aulem  Augusta  summa  cum  felicitate 
artem  suam  exercuit,  et  plures  extreme  labo- 
rantes, atque  adov  nv).aiq,  ut  poetae  loquuntur, 
propinquos  restituit.  Quodsi  morbi  vis  natu- 
ram superare  videretur,  ipse  quid  futurum  esset, 
statim  praedixit,  et  saepe  mortis  horam  ex 
signis  definivit,  nec  deceptus  est:  quod  in  Maxi- 
miliano,  comite  Burensi,  anno  milies,  quingentes. 
quadragesimo  octavo  eventus  probavit.  Cum 
enim  hic  ex  Anglia  legatus  rediisset,  Bruxellis 
angina  laborare  incepit.  Ibi  Vesalius,  qua  fuit 
judicii  raritate,  mortis  horam  aegroto  ac  paene 
momentum  praedixit.  Buranus  jam  deplorata 
salute,  convivium  magno  apparatu  instrui  jussit, 
et  omni  gaza  ac  supellectili  argentea  exposita 
amicos  vocavit.  Ouibus  cum,  mensae  adsidens, 
dona  liberalitate  summa  distribuisset,  atque  ex- 
tremum vale  nihil  commoto  animo  dixisset,  inde 
in  lecto  positus  hora  et  momento  a Vesalio 
praedictis  exspiravit.  Neque  hic  praeterire  si- 
lentio debemus,  quod  in  eadem  illa  aula  accidit. 
Habebat  Philippus  rex  Hispanorum  filium  Caro- 

lum,  Caroli  V nepotem.  Hic  ex  quartana  aerem 
mutare  jussus,  et  in  arce  quadam  nobilem  puel- 
lam corollas  nectentem  conspicatus,  dum  ludendi 
causa  ad  illam  accurrit,  virgo  in  cubiculum  fugit, 
pessulumque  ostio  obdit.  Adolescentulus  eo  magis 
irritatus,  in  cubiculum  praeceps  per  gradus,  ef- 
fracta violenter  janua,  delabitur  gravissimumque 
capitis  vulnus  tulit.  Vocati  chirurgi  vulnus  obli- 
gant et  consolidationem  appetentes  saniei  ef- 
fluxum negligunt.  Itaque  caput  tuberis  instar 
intumuit,  et  apoplectico  similis  puer  aliquamdiu 
jacuit.  Tum  demum  rex,  ut  morituro  extremum 
adesset  filio,  arcessitus,  Vesalium  secum  duxit, 
quem  Hispani  in  superficie  tantum  corporis  ver- 
satum, veri  medici  appellatione  indignum  esse 
calumniabatur.  Is  deplorato  unicam  spem  in  se- 
ctione pericranii  positam  esse  affirmans,  data 
sibi  potestate,  tuber  decussatim  aperuit  et  pus 
foetidissimum  sensim  evacuavit.  Rediit  igitur  ad 
se  puer,  tanquam  e profundo  somno  excitatus, 
ac  vitae  restitutae  beneficium  Germano  medico 
se  debere  affirmavit.  Aulicam  tandem  vitam 

pertaesus,  visendaeque  Palaestinae  studio  atque 
religione  ductus,  nec  non  naturae  mysteriorum 
cognoscendorum  in  regionibus  longinquis  amore 
flagrans,  urra  cum  Malatesta  Ariminensi,  terre- 
strium copiarum  Senatus  Veneti  duce,  Cyprum 
indeque  Hierosolymam  adiit,  postea,  magno  illo 
Gabriele  Fallopio  Patavii  vivis  erepto,  a Senatu 
Veneto  in  demortui  locum,  honorificis  oblatis 
stipendiis,  evocatus,  dum  Italiam  mense  Aprili 
appulit,  tempestate  in  desertum  Zazynthi  insulae 
angulum  ejicitur,  ibique  morbo  correptus  et  ope 
omni  destitutus,  in  miserrimo  tuguriolo  inter 
barbaros  et  agrestes  homines  e vita  discessit. 
Ab  aurifice,  qui  forte  paulo  post  illuc  appulit, 
cognitus,  et  ne  esca  feris  fieret,  vili  funere  est 
conditus  ad  D.  Mariae  cum  hac  epigraphe: 

ANDREAE  VESALII  BRUXELLENSIS 
TUMULUS,  QUI  OBIIT  IDIBUS 
OCTOBRIS  ANNO  CIO  IOLXIV 
AETATIS  VERO  SUAE  LVIII 
CUM  REDIISSET  HIEROSOLYMIS. 

Exstat  in  eundem  hoc  Benedicti  Ariae  Mon- 
tani, V.  CL.  tetrastichon: 

«Corporis  humani  qui  membra  minuta  secaret, 
Vesalio  nullus  doctior  enituit. 

Hic  medicis  auxit,  pictoribus  auxit  et  artem: 
Dum  subit  internas,  quae  latuere  vias.« 

Caeterum  itineris  illius  Palaestinensis  aliam 
causam  aperuit  Hubertus  Languetus,  vir  elogio 
gravissimo  aThuano  ornatus:  epistola  ad  Caspar. 
Peucerum,  medicum  clarissimum,  in  qua  ita:  Fama 
est,  Vesalium  esse  mortuum.  Audivisti  procul 
dubio,  eum  profectum  esse  Hierosolymam.  Causa 
istius  peregrinationis  est  mirabilis,  ut  ad  nos  ex 
Hispania  est  perscriptum.  Commissus  fuit  curae 
ejus  quidam  vir  nobilis  in  Hispania,  quem  cum 
obiisse  existimaret,  nec  satis  percepisse  causam 
morbi  sibi  videretur;  petiit  a propinquis  defuncti, 
ut  sibi  liceret  cadaver  dissecare.  Concessum  est 
ei,  quod  petebat;  cumque  pectus  aperuisset,  re- 
perit  cor  adhuc  palpitans.  Cognati  mortui  non 
contenti  eum  accusare  factae  caedis,  accusant 
etiam  impietatis  apud  inquisitionem;  existimantes, 

se  ibi  severiorem  ultionem  consecuturos.  Cum 
constaret  de  caede,  nec  facile  excusaretur  error 
tam  periti  medici,  voluit  omnino  inquisitio  de  eo 
sumere  supplicium,  vixque  potuit  rex  sua  aucto- 
ritate, vel  potius  suis  precibus  eum  periculo 
tanto  eripere.  Tandem  concessum  est  regi  et 
toti  aulae,  pro  eo  deprecanti,  ea  conditione,  ut 
ad  expiandum  illud  scelus  profiscisceretur  Hie- 
rosolymam,  et  ad  montem  Sinai.  Data  Lutetiae 
cal.  Jan.  1565.  Haec  Languetus.  Quanta  autem 
in  aestimatione  etiam  apud  exteros  fuerit  Vesa- 
lius,  vel  hinc  fremente  invidia  patet.  Gabriel 
enim  Fallopius,  Mutinensis,  chirurgiae  professor 
Patavinus  in  docenda  fis&odd  xooaidzoj  in  medendo 
felicissimus,  in  secando  expeditissimus,  more  inde 
etiam  a Vesalio  introducto,  professionem  et  ad- 
ministrationem  anatomicam  simul  obiit.  E ta- 
bulis autem  schematicis,  quas  ad  hoc  ipsum  con- 
cinnarat,  docebat.  Is  igitur  Vesalii  nunquam  sine 
praefatione  honoris  mentionem  fecit,  parentem 
et  restitutorem  rei  anatomicae,  quin  divinum  etiam 
hominem  appellans,  e cujus  fontibus  suos  caeteri 

rivulos  deduxerint.  Et  ne  ab  affectu  profectum 
putes,  dissensit  etiam  ab  ipso  in  multis  magni 
momenti,  sed  philosophica  modestia,  id  quod  ex 
scripto  eo,  quo  hsQodo^a  sua  tuetur,  intelligere 
licet.  Calumniis  autem  aemulorum  fuisse  tra- 
ductum, Joannes  Argenterius  hisce  indicat:  »An 
non  etiam  Vesalius  a Caesaris  aula  et  familia  ob 
id  propemodum  est  exclusus,  quod  adversus  Ga- 
lenum scripsisset?  Quid  non  moliuntur  adhuc 
in  illum  Galeni  sectatores?  quem  profecto  amare, 
non  odio  prosequi  oporteret;  si  modo  sensibus 
nostris  magis,  quam  hominum  praejudicatae  opi- 
nioni addicti  essemus,  spectaremusque,  quantam 
utilitatem  divino  eo  opere,  quod  de  anatome  con- 
scripsit, non  solum  arti  nostrae,  sed  et  mortalibus 
omnibus  attulerit.« 

SCRIPTA  VESALII. 

Praeter  illos  VII  libros  de  corporis  humani 
fabrica,  scripsit  et  Paraphrasin  in  non.  librum 
Rhasis  ad  Almansorem. 

Epistolam  item,  qua  docet,  venam  axillarem 
dextri  cubiti  in  dolore  laterali  secandam. 

Epistolam  aliam,  rationem  propinandi  radicis 
chinae  decoctum,  in  qua  plurima  anatomica  per- 
tractantur. Emendavit  etiam  versionem  anato- 
micorum aliquot  Galeni  librorum. 

Chirurgiam  ejus  magnam,  recognitam  et  emen- 
datam edidit  in  lucem  Prosper  Borgarutius.  Atque 
haec  de  Vesalio,  Gymnasii  Patavini  lumine,  Ana- 
tomes  illustratore  consummatissimo,  Caroli  V ar- 
chiatro et  physico  praecipuo  ex  Aug.  Thuani  hist. 
lib.  35,  Zwingeri  theatri;  Joan.  Sckenk  in  obser- 
vat. de  capite  humano;  collectam  M.  S.  Laubani: 
vitiis  medicor,  illustr.  Petri  Castellani,  aliis.  Burg- 
graeve  praeclare  de  meritis,  indoleque  haec: 
«Vesale  fut  grand  et  il  fut  malheureux:  c’est  un 
double  titre  a la  reconnaissance  nationale.  11  fut 
profondement  religieux,  mais  au-dessus  des  super- 
stitions  de  son  epoque,  Vesale,  semblable  a ce 
philosophe  de  1’antiquite  auquel  ses  concito^  ens 
voulurent  faire  administrer  Pellebore  (Democrite), 
parce  qu’il  hautait  les  cimetieres  afin  d!y  recueilhr 

des  ossements,  Vesale  visitait  de  nuit  les  gibets, 
au  risque  de  tomber  aux  mains  d’une  police  se- 
vere; enlevait  clandestinement  les  eorps  des  sup- 
pi icies,  et  retire  dans  sa  chambrette  d’etudiant, 
demandait  pardon  a Dieu  de  devoiler  le  seeret 
de  son  oeuvre.  *Pieux  et  sublime  amour  de  la 
Science!  — Non  seulement  Vesale  fut  un  grand 
anatomiste,  comme  1’attestent  encore  aujourd’hui 
ses  oeuvres,  veritables  monuments  de  la  Science, 
mais  il  fut  un  grand  chirurgien,  et  le  promoteur 
des  progres  qui,  a partir  de  son  epoque,  furent 
introduits  dans  la  pratique.  11  la  degagea  de  ces 
medications  cruelles  par  lesquelles  l’art  le  plus 
salutaire  etait  devenu  le  plus  meurtrier.  Dans 
la  reduction  des  luxations  il  fut  un  des  premiers 
a substituer  a la  force  aveugle  et  brutale  la  force 
intelligente,  qui  dans  la  plupart  des  cas  surmonte 
les  obstacles  les  plus  opiniatres.  Parmi  les  con- 
quetes  de  la  chirurgie  moderne  on  doit  surtout 
compter  les  appareils  inamovibles.  Or  1’idee  d’af- 
fermir  les  pieces  de  pansement  au  moyen  d’une 
solution  solidifiable  se  trouve  dans  les  ecrits  de 

Vesale.  Et  lorsqu’il  conseille  d’envelopper  les  mem- 
bres  luxes  ou  fractures  de  bandes  enduites  de 
blane  d’oeuf,  nous  le  voyons  sans  doute  preluder 
au  progres  le  plus  reel  de  notre  epoque.  Le  ta- 
bleau  que  Vesale  trace  des  fractures  du  erane  et 
de  leurs  complications  est  d’un*  grand  maitre  et 
ne  le  cede  en  aucun  point  a celui  des  chirur- 
giens  modernes.  Dans  le  traitement  de  places 
Vesale  proclame  le  principe  des  pansements  sim- 
ples,  et  fit  abandonner  les  pratiques  supersti- 
tieuses  usitees  alors.  II  fut,  si  non  Pinventeur, 
du  moins  le  promoteur  de  la  ligature  des  vais- 
seaux , attribue  a tort  par  les  Frangais  a Am- 
broise  Pare.« 

THEOPHRAST.  PARACELSUS. 

Patriam  habuit  hic  Theophrastus  Paracelsus, 
sive  ut  aliis  indigitatur  Philippus  Aureolus  Theo- 
phrastus Paracelsus  dictus  Bombast  ab  Hohen- 
heim,  vicum  Helvetiorum,  duobus  a Tiguro  mil- 
liaribus  distantem,  natus  anno  Christi  millesimo 

quadringentesimo  nonagesimo  tertio  ex  familia 
nobili  Paracelsorum. 

Multi  huic  Paracelso  multum  tribuerunt  ejus- 
que  ingenio  et  industriae,  quae  tanta  fuit,  ut 
non  modo  celeriter  sanitatem  amissam  corporibus, 
sed  etiam  metallis  imperfectis  suam  perfectionem 
reddiderit,  plumbum  et  mercurium  in  aurum, 
sive  solem,  ut  ipsi  loquuntur,  converterit.  Gellius 
quidem  Zemeus  elogium  de  ipso  hoc  reliquit: 
apud  Germanos,  inquit,  nunc  vir  adolescens  exi- 
stit,  cui  parem  orbis  non  fert,  qui  adeo  excel- 
lenter in  philosophia,  medica  et  mathematica 
arte,  atque  de  republica  et  justitia  scripsit:  quod 
credo  aut  mira  influentia  in  eo  fit  naturalis  aut 
major  S.  S.  gratia  in  eo,  aut  immensa  daemonum 
existentia.  Nam  inhumanum  est  hoc  perscrutari, 
quod  ipse  vilipendit  saltem:  doctiorem  me  le- 
gisse memor  non  sum.  Josephi  autem  Querce- 
tani  medici  summi,  tale  de  Theophrasto  fuit 
Judicium:  Hoc  quidem  concedo,  inquit,  quorun- 
dam  imperitorum,  ac  etiam  interdum  improborum 
culpa  et  imposturis  factum,  ut  pessime  audiant 

chymici,  sed  damnari  propter  abusum  res,  prae- 
sertim tanta,  quantam  hanc  esse  scio  et  con- 
tendo, profecto  nec  jure  potest  nec  debet.  Tot 
enim  illa  notis  Dei  Opt.  Max.  opera  patefecit; 
tot  pandit  naturae  arcana;  tot  antehac  ignotas 
pharmacorum  praeparationes,  herbarum  denique, 
animantium,  mineralium,  ac  omnium  paene  rerum 
abditos,  et  in  ipso  naturae  sinu  reconditos  usus 
depromit,  ut  in  humanum  genus  ingrati  sint,  qui 
sepultam  illam  volunt.  Ad  Paracelsum  vero  quod 
attinet,  equidem  mihi  nequaquam  proposui,  ipsius 
theologiae  patrocinium  suscipere,  neque  ipsi  in 
omnibus  adstipulari  unquam  cogitavi,  tanquam 
in  ejus  verba  jurassem;  sed  praeter  id  testimo- 
nium, quo  Erasinum  illum  quibusdam  epistolis 
ornavit,  ausim  ego  dicere  et  tueri:  multa  illum 
paene  divinitus  in  re  medica  docere  et  quae 
nunquam  satis  admirari  et  praedicare  grata  po- 
steritas possit,  de  quibus  dabitur  alias,  ut  spero, 
dicendi  locus.  Ac  iterum:  neque  est,  quod  putes, 
Theophrastum  tot  remediorum  inauditorum  pri- 
mum et  solum  fuisse  inventorem;  quorum  noti- 

ticiin  ipse  in  suis  libris  fatetur,  se  habuisse  ex 
colloquio  diversorum  doctissimorum  tum  philo- 
sophorum tum  medicorum  Aegyptiorum  et  Ara- 
bum praesertim:  apud  quos  ille  discendi  causa 
per  aliquot  annos  etiam  captivus  remansit:  ex 
quibus  tot  pulchra  remediorum  spolia  tandem 
reportavit:  quae  quidem  omnia  sunt  depromta 
partim  ex  aromatum,  herbarum,  fructuum,  florum 
et  seminum  extractis  veris  oleis  et  laxantium 
omnium  essentiis:  quorum  etiam  plus  proficiet 
gutta,  quam  tot  drachm.  et  libr.  Haec  ille.  Joann. 
vero  Guintherii,  Andernaci  medici  in  Germania 
clarissimi,  judicium  hoc  est:  »Tandem  ars  che- 
mica,  difficillimis  quibusque  morbis  idonea  ac- 
cessit: quam  olim  diu  obscuratam ,«  Paracelsus 
Eremitae  nostra  tempestate  rursus  illustrare  auge- 
reque  coepit:  non  autem  primus  invenit:  quod 
discipuli  ipsius  existimant.  Si  enim  Zosimi,  Bla- 
midae  aliorumque  monumenta  legerint,  eam  ante 
inultas  aetates  etiam  apud  exteros  populos  in 
usu  fuisse  intelligent:  id,  quod  Galenus  quoque 
in  commentario  ad  Pisonem  testatur,  ubi  ipsi 

medicamentorum  per  ignem  paratorum  usum 
ostendit  commendatque,  sed  tamen  hoc  laudis 
Paracelso  merito  tribuitur,  quod  eandem  artem 
hoc  nostro  saeculo  primus  in  medium  usum  re- 
vocarit  ampliaritque.  Per  hanc  enim  aquae,  li- 
quores et  salia  non  solum  ex  herbis,  lignis,  ra- 
dicibus, sed  etiam  ex  succis  concretis,  terra,  fos- 
silibus, unionibus,  coralliis,  lapidibus  preciosis 
aliisque  id  genus  solidis  corporibus  extrahuntur: 
nec  non  sublimes  quoque  spiritus,  facultates  et 
quintae  essentiae  ex  iisdem  eliciuntur,  atque  in 
pessimorum  morborum,  qui  aliis  non  cedunt  re- 
mediis, curationibus,  ante  illos  vere  totius  cor- 
poris tutandi  gratia  exhibentur.  Atque  haec 
Andernacus. 

Inter  caeteras  Theophrasti  medicinas  celebra- 
tur Laudanum  ejus;  quod  aliqui  lapidem  philo- 
sophorum fuisse  existimant,  alii  opium.  Cum 
Albertus  Basa,  Poloniae  regis  medicus,  ex  Italia 
redux,  divertisset  ad  Paracelsum,  qui  tum  tem- 
poris ad  S.  Viti  urbem  agebat:  cum  eo  ad  aegro- 
tum accessit;  quem  supervicturuin  paucis  horis 

affirmabant  omnes,  ex  casu  virtutis  et  pulsus 
defectu,  laborante  etiam  pectore;  ibi  Theophrastus 
idem  affirmabat  fore,  secundum  Humoristarum 
artem  medicam:  sed  facile  restitui  posse  ex  vera 
arte,  quam  Deus  in  natura  occultaverit:  atque 
aegrum  illum  in  crastinum  ad  prandium  invitavit. 
Producto  igitur  quodam  destillato  trium  guttarum, 
id  in  vino  illi  exhibuit,  illicoque  hominem  ita 
restituit,  ut  ea  nocte  prorsus  convaluerit  et  se- 
quenti die  comparuerit  in  hospitio  Theophrasti, 
sanus  et  bene  valens,  cum  summa  omnium  ad- 
miratione. 

Omnis  autem  vitae  cognitio  elucet  ex  epistola 
ad  Paracelsum.  Et  quum  minus  in  vulgus  ea 
nota  sit  cum  responsione  Erasmi,  mihi  recitare 
libet  ad  finem  haec  exempla. 

THEOLOGORUM  PATRONO  EXIMIO  D.ERASMO 
R0TER0DAM0  DOCTISSIMO,  SUOQUE  OPTIMO 
THEOPHRASTUS  PARACELSUS. 

Quae  mihi  sagax  musa  tribuit  medica, 'can- 
dide apud  me  clamans:  similium  judiciorum  ma- 

nifestus  sum  auctor.  Regio  hepatis  pharmacis 
non  indiget,  nec  aliae  duae  species  indigent  laxa- 
tivis. Medicamen  est  magistrale  arcanum  potius 
ex  re  confortativa,  specifica  et  melleis  abstersi- 
vis,  id  est  consolidatius.  In  defectum  hepatis 
essentia  est  secunda,  quae  de  pinguedine  renum, 
medicamina  regalia  sunt  peritae  laudis.  Scio  cor- 
pusculum Mesuaticas  tuum  non  posse  suffere 
coloquinthides,  nec  aliquid  turbidatum,  seu  mini- 
mum de  pharmaco : scio  me  aptiorem  et  in  arte 
mea  peritiorem  et  scio,  quae  corpusculo  tuo  va- 
leant in  vitam  longam,  quietam  et  sanam,  non 
indiget  vacationibus. 

Tertius  morbus  est,  ut  apertius  loquar,  quae- 
dam materia  ulcerata  putrefactio,  seu  natu 
phegma,  vel  accidentale  colligatum,  vel  si  fexu- 
rinae , vel  tartarum  vasis,  vel  mucilago  de  reli- 
quiis e spermate,  vel  si  humor  nutriens  viscosus, 
vel  biluminosus:  pinguedo  resoluta,  vel  quicquid 
hujusmodi  sit,  quando  de  potentia  salis  (m  quo 
coagulandi  vis  est)  coagulabitur,  quemadmodum 
in  silice,  in  Cerillo  potius  similis  est  haec  gene- 

ratio.  Haec  non  in  te  nata  perspexi.  Sed  quic- 
quid  judicavi,  de  minera  frusticulata  marmorea 
existente  in  renibus  ipsis,  judicium  feci,  sub  no- 
mine rerum  coagulatarum.  Si  optime  Erasme,  mea 
praxis  specifica  tuae  excellentiae  placuerit,  curo 
eo-o,  ut  habeas  et  medicum  et  medicinam.  Vale 
THEOPHRASTUS. 

RESPONSORIA  ERASMI. 

REI  MEDICAE  PERITISSIMO  DOCTORI 
THEOPHRASTO  HEREMITAE. 
ERASMUS  ROTERODAMUS  S. 

Non  est  absurdum,  medico,  per  quem  Deus 
nobis  suppeditat  salute  corporis,  animae  perpe- 
tuam optare  salutem.  Demiror  unde  me  tam 
penitus  novis  semel  duntaxat  visum.  Aenigmata 
tua  non  ex  arte  medica,  quam  nunquam  didici, 
sed  ex  misero  sensu  verissima  esse  agnosco.  In 
regione  hepatis  jam  olim  sensi  dolores,  nec  divi- 
nare potui,  quis  esset  mali  fons. 

Renum  pinguedines  ante  complures  annos  in 
lotio  conspexi.  Tertium  quid  sit,  non  satis  in- 
telligo,  tamen  videtur  esse  probabile  mihi,  id  mo- 

lestare  ut  dixi.  Hisce  diebus  aliquot  nec  medi- 
cari vacat,  nec  aegrotare,  nec  mori,  tot  studio- 
rum laboribus  obruor;  si  quid  tamen  est,  quod 
citra  solutionem  corporis  mihi  potest  lenire  malum, 
rogo  ut  communices.  Quod  si  distraxeris,  pau- 
cissimis verbis  ea,  quae  plus  quam  Laconice  no- 
tasti, fusius  explices,  aliaque  praescribas  remedia, 
quae  dum  vacabit,  queam  sumere.  Non  possum 
polliceri  praemium  arti  tuae  studioque,  certe  gra- 
tum animum  polliceor.  Frobenium  ab  inferis  re- 
vocasti, hoc  est  dimidium  mei;  si  me  quoque 
restitueris,  in  singulis  utraque  restitues.  Utinam 
sit  ea  fortuna,  quae  te  Basilea  remoretur.  Haec 
ex  tempore  scripta,  vereor  ut  possis  legere.  Bene 
vale. 

ERASMUS  ROTERODAMUS, 
suapte  manus. 

VITA 


Joanues  Ilermannus  Werncrus  Grundhoff,  na- 
Uis  sum  Salzkottcnsis,  urbe  Guestphaliae,  die  XVI  mensis 
Septembr.  anni  hujus  saeculi  trigesimi  septimi,  patre 
Josepho,  quem  jam  dudum  morte  mihi  ereptum  usque 
ad  cineres  lugebo,  matre  Joanna  e gente  Nolte,  quam 
adhuc  superstitem  maxima  pietate  amplector.  Fidem  con- 
fiteor catholicam.  Primis  litterarum  rudimentis  imbutus 
gymnasium  Paderanum,  quod  adhuc  clar.  Ahlemeyer 
directore  floret,  per  sexennium  frequentavi.  Maturitatis 
testimonio  munitus  ad  almam  litt.  universitatem  Lova- 
niensem  me  contuli  et  ab  111.  de  Ram,  rectore  raagnif., 
in  civium  academicorum  numerum  receptus  apud  111.  Van 
Biervliet,  medicorum  ordinis  decanum  spectabilem,  nomen 
professus  sum.  Duo  per  semestria  interfui  scholis.  Tura 
almam  petii  universitatem  Gottingensera,  ubi  ab  III.  YVaitz 
1. 1.  prorectore  magnifico  in  numerum  civium  academicorum 
receptus  et  ordini  medico  adscriptus  sum. 

Paschali  tempore  seq.  Fridericam  Guilelmam  Beroli- 
nensem  adii  et  ab  111.  Rudorff  rectore  magnifico  inter 
cives  academicos  relatus  111.  Mitscherlich,  facultatis 
med.  decano  maxime  spectabili,  nomen  dedi. 

Per  octo  semestria  audivi  disserentes: 

Lovanii: 

Logique  et  Anlropologie  psychologique  par  Mr.  le  prof. 

U b a g h s ; 

Philosophie  morale  par  Mr.  le  prof.  La foret; 

Chimie  organique  et  anorganique  par  Mr.  le  prof. 

Martens; 

Zoologie  par  Mr.  Ic  prof.  Van  Beneden; 

Physique  par  Mr.  le  prof.  Van  Oyen; 

Mineralogie  et  geologie  pau  Mr.  le  prof.  Docq; 

Anatomie  general.  et  spec.parMr.  le  prof.  Van  Kempen; 

Physiologie  par  Mr.  le  prof.  Van  Biervliet. 

Gottingae: 

IU.  Henle  de  anatomia  speciali,  eundem  ducem  habui 
in  cadaveribus  rite  secandis; 

111.  Marx  de  materia  medica,  de  arte  formulas  medi- 
cas rite  concinnandi; 

111.  Has  se  de  pathologia  speciali  et  therapia  speciali. 

Berolini: 

Exp.  Sonnenschein  exercitationes  chemicas; 

Cei.  Remak  de  galvanotherapia,  de  pathologia  et  the- 
rapia, morbor.  nerv. ; 

111.  Braun  de  botanice  generali; 

111.  Do  ve  de  hydrographia,  meteorologia ; 

Exp.  Gurlt  de  chirurgia  speciali  et  generali,  de  arte 
fascias  chirurgicas  rite  alligandi; 

Exp.  Karsten  exercitationes  botanicas; 

111.  Reichert  de  histologia,  de  anatomia  organorum 
sensuum,  de  anatom.  cerebr.  et  medull.  spinal. ; 

Cei.  a Graefe  de  ophthalmiatrice; 

IU.  Virchow  de  morbis  sexualibus,  de  morbis  con- 
genitis, de  anatomica  pathologica  speciali; 

Cei.  a Baerensprung  de  syphilidologia,  de  febri 
exanthematica ; 

IU.  Martin  de  arte  obstetricia,  de  diagnostice  ob- 
stetricia; 

Cei.  Ebert  de  morbis  infantium; 

111.  Casper  de  medicina,  .forensi. 

Adfui  denique  scholis  clinicis  obstetriciis  Cei.  Schoeller, 
medicis  Ccl.  Remak,  111.  Frerichs,  chirurgicis  et  oph- 
thalmiatricis  111.  Langenbeck,  Cei.  B o ehm,  Cei.  a Graefe, 
operationibus  obstetriciis  Cei.  Schoeller,  operationibus 
chirurgicis  111.  Langenbcck,  operationibus  ophthalmia- 
tricis  Cei.  a Graefe,  exercitationibus  ophthalmoscopicis 
Cei.  Boehm. 

Quibus  viris  omnibus,  optime  de  me  meritis,  gratias 
ago  semperque  habebo  quam  maximas. 

Jam  tentaminibus  tum  philosophico,  tum  medico,  nec 
minus  examine  rigoroso  coram  gratioso  Medicorum  Ordine 
rite  superatis,  spero  fore,  ut  dissertatione  thesibusque  pu- 
blice defensis  summi  in  medicina  et  chirurgia  honores  rite 
in  me  conferantur. 


THEBES. 

1. 

2. 

3. 

4. 

5. 


Num  existat  hypochondria  aut  hysteria,  ut 
dicunt  sine  materia,  dubito. 

Tonus  musculorum  non  pendet  a nervis. 
Errant,  qui  Scrophulosin  a Tuberculosi  dif- 
ferre negant. 

Multa  praeteriere  in  medicina,  transibunt  et 
multa,  et  proferentur  usque  quae  jam  antea 
fuere. 

tiarOnque  male  digtMk  materialismo  sup- 

petfi|Kjfj3i^i^  R $ 1 T ^ ) 


v.v.v.v. 


